Kiss 92.9

Ο Kiss 92.9 είναι ελληνικός ιδιωτικός τοπικός ψυχαγωγικός ραδιοφωνικός σταθμός που εκπέμπει στην Αθήνα από τη συχνότητα 92,9 MHz FM και μεταδίδει ξένη μουσική από την δεκαετία του 1990 έως σήμερα. Το πρόγραμμα περιέχει διάφορες εκπομπές, εκ των οποίων το "Kiss Drive Time", με την Ελένη Νικολάου και τον Αλέξανδρο Μυριώτη.

Ο σταθμός πρωτοξεκίνησε στα τέλη του 1988 ως Nobel FM εκπέμποντας στη συχνότητα 90,9 ενώ την 1η Μαΐου του 1993 πήρε το σημερινό του όνομα. Με την κατανομή των συχνοτήτων το 2002, ο σταθμός μεταφέρεται οριστικά στην τωρινή του συχνότητα (92.9).

Ιδιοκτησία
Ο φορέας που διαχειρίζεται τον Kiss FM είναι η Kiss Α.Ε. Μέσων Μαζικής Ενημέρωσης που συστάθηκε στα τέλη του 1992 ως Kiss ΕΠΕ - Επιχειρήσεις Μέσων Μαζικής Ενημέρωσης. Πρώτος εκ των εταίρων και ιδρυτών του ήταν ο Γιώργος Πολυχρονίου ενώ στο μετοχικό σχήμα εντάσσεται και ο Μιχάλης Τσαουσόπουλος. Ο πρώτος στα τέλη του 1996, αποχωρεί από τον Kiss FM πουλώντας το μερίδιό του στον Παναγιώτη Κωστάκη που είναι ο κύριος εμπνευστής και ιδρυτής του σταθμού.

Από την ίδρυση του, ο σταθμός στεγάζεται στο Μαρούσι, αρχικά στην οδό Μητροπόλεως 43 (στο Metropolis Center) και αργότερα στην οδό Πεντέλης 124.

Το 1999, ο φορέας του σταθμού απορροφά μέσω συγχώνευσης τη Π. Κωστάκης - Μ. Τσαουσόπουλος Ο.Ε., η οποία συστάθηκε λίγους μήνες πριν την ίδρυση του Kiss FM με αύξηση μετοχικού κεφαλαίου και η οποία μετατρέπεται σε Ανώνυμη Εταιρεία, παίρνοντας τη σημερινή της ονομασία ενώ λίγα χρόνια μετά, μεταφέρεται σε ιδιόκτητο κτήριο, στην οδό Βασιλίσσης Σοφίας 85 όπου παραμένει έως σήμερα. Την ίδια περίοδο αποχωρεί ο Μιχάλης Τσαουσόπουλος από το μετοχικό σχήμα ενώ από το 2009 ο Κωστάκης κατέχει το 100% του ραδιοφωνικού σταθμού.

Ο Κωστάκης πέρα από τον Kiss FM κατέχει και τρίτους σταθμούς. Αρχικά το 2007 μέσω της νεοσυσταθείσας την ίδια χρονιά εταιρείας περιορισμένης ευθύνης Αθηναϊκές Ραδιοφωνικές Επιχειρήσεις αγόρασε από τον Κυριάκο Καρτελιά τον Σοκ FM 104,8 και μετέπειτα Athens Shock Radio 104,6 για να τον μετατρέψει σε Hot FM. Την διετία 2016-2017 με την έλευση του Action 24 (επί ιδιοκτησίας Διονύση Παναγιωτάκη) και του Πρώτου Θέματος στο μετοχικό σχήμα και τη μετεξέλιξη του σταθμού σε Action FM και Θέμα FM το ποσοστό του Κωστάκη μεταβλήθηκε.

Έκτοτε το 2021 πούλησε το μερίδιο που κατείχε στον 104,6 ο οποίος λειτουργεί υπό την Alter Ego Media ως My Radio ενώ αγόρασε τον Atlantis FM διασπώντας τον ως διαδικτυακό ραδιόφωνο, για το στήσιμο στα ερτζιανά του σημερινού Rebel 105.2.

Kiss TV
Το ΕΣΡ ενέκρινε την αίτηση για δορυφορική και ευρυζωνική μετάδοση του ομότιτλου τηλεοπτικού καναλιού, το οποίο μεταδίδει μουσικά βίντεο και εκπομπές διάρκειας 30 λεπτών με μουσική θεματολογία, αφιερώματα σε είδη μουσικής ή καλλιτέχνες ή δίσκου ή δεκαετίες που απετέλεσαν σημείο αναφοράς και πηγή έμπνευσης για την σύγχρονη μουσική, μουσικά κουίζ και διαγωνισμούς και σύντομα μαγκαζίνο σχετικά με τα τρέχοντα μουσικά δρώμενα (συναυλίες, πολιτιστικές μουσικές εκδηλώσεις).

Παραπομπές

Εξωτερικοί σύνδεσμοι
Kiss 92.9 - Live radio
Επίσημη σελίδα του σταθμού
Ακούστε ζωντανά τον Kiss 92.9
Δείτε το πρόγραμμα του σταθμού
Δείτε τους παραγωγούς του σταθμού

Κατηγορία:Ελληνικοί ραδιοφωνικοί σταθμοί
Κατηγορία:Δορυφορικοί τηλεοπτικοί σταθμοί